বিজেপির সাংগঠনিক বৈঠকে ডাক পেলেন না দিলীপ ঘোষ

কলকাতা: বিজেপির বিশেষ সাংগঠনিক বৈঠকে (BJP Special Organizational Meeting) ডাক পেলেন না দিলীপ ঘোষ (Dilip Ghosh)। দিলীপ বিতর্কের মধ্যেই প্রথম সারির সব নেতাদের চলল ইন্টারভিউ। এ যেন পরীক্ষার ইন্টারভিউ, প্রথম সারির সব নেতাকে এক এক করে ডেকে , জানতে চাওয়া দল কি ভাবে চলছে ? কি আন্দোলন আশা করেন ? কেন্দ্রীয় সরকারের সাফল্য নিজের এলাকায় কতটা প্রচার করেন ? জমায়েত এখন কেমন হয় ? আগে থেকে বেড়েছে না কমেছে ? জেলা নেতারা নেতৃত্ব দেওয়া কাজ ঠিক মত করেন ? জেলায় জেলায় গ্ৰুপবাজি কেমন ? বসে যাওয়া কর্মীরা মিটিং মিছিলে আসছে – ইত্যাদি আর ও কত সব প্রশ্ন । দলের কথা বা ক্ষোভ বিক্ষোভ বাইরে বলা যাবেনা বলে সতর্ক করা হয়।

ইটারভিউ নিলেন অমিত মালব্য এবং মঙ্গল পান্ডে। এক এক করে শুভেন্দু লকেট , সৌমিত্র , শান্তনু ঠাকুর , নিশীথ প্রামানিক ,রাহুল সিংহা সহ আর অনেক নেতার সাথে কথা বললেন কেন্দ্রীয় পর্যবেক্ষক রা । প্রত্যেকেই নিজের মত করে ব্যাখা দিয়েছেন । কেউ কেউ বর্তমান নেতৃত্ব নিয়ে ক্ষোভ প্রকাশ করেন। জানা গিয়েছে এই সব বক্তব্য দলের কেন্দ্রীয় নেতৃত্বকে জানাবেন এরা। আগামীকাল দলের জেলা সভাপতি , মোর্চা সভাপতিদের বৈঠক । সেখানে সুনীল বনশল সহ কেন্দ্রীয় নেতারা থাকবেন। জানা গিয়েছে, সামনে বিধানসভা নির্বাচন। তাই বুথের কি হাল , তার রিপোট নেবেই নেতৃত্ব । স্বাভাবিক ভাবে , প্রশ্ন ওঠে দিলীপ ঘোষ কি এই বৈঠকে আসবে ? নেতৃত্ব এড়িয়ে যান । আর দিলীপ ঘোষ জানান , কালকের বৈঠকে তাকে ডাকে নি। সাধারণত এই সব বৈঠকে ডাকে না । চার / পাঁচ পর পর কোর কমিটির বৈঠকে ডাকা হয় ।

আরও পড়ুন: ‘ভারতের ইচ্ছাতেই নদীর জল বইবে’, হুঙ্কার মোদির

তবুও প্রশ্ন থেকে গেল , রাহুল সিনহা ডাক পেলে দিলীপ ঘোষ কেন পেলেন না ?দিঘার জগন্নাথ মন্দিরের উদ্বোধনী অনুষ্ঠানে যোগ দেওয়ার পর থেকেই দিলীপ ঘোষকে ব্রাত্য করে রাখে বিজেপি নেতারা। দলে নতুন বিতর্ক কি আবার তৈরি হল? কেউ কেউ বলেছেন , দলে সভাপতি নেই , আন্দোলন কমসূচি ব্যাহত হছে। এর উওরে কেন্দ্রীয় নেতারদ্বয় বলেন , এটা আমরা বলতে পারবো না । সর্বোচ্চ নেতৃত্ব ঠিক করবেন ।

মুখ্যমন্ত্রী মমতা বন্দ্যোপাধ্যায়ের আমন্ত্রণে সাড়া দিয়ে দিঘা জগন্নাথ মন্দিরের উদ্বোধনে সস্ত্রীক উপস্থিত ছিলেন দিলীপ ঘোষ। তারপর থেকে বিতর্কের কেন্দ্রবিন্দুতে বিজেপির প্রাক্তন এই সাংসদ। দলের অন্দরে কড়া সমালোচনার মধ্যে পড়েন দিলীপ। ওই অনুষ্ঠানে যোগ দিয়ে দিলীপ ঘোষ সঠিক কাজ করেননি এমন অভিযোগ তোলেন বিজেপির একাংশ। পাল্টা দলের নেতাদের কী অবস্থা সেটাও বলতে শোনা গিয়েছে বিজেপি নেতাকে।

অন্য খবর দেখুন